open-index/open-wikipedia-markdown huggingface dataset:
Λαμέχα Γκίρμα

Ο **Λαμέχα Γκίρμα** (*Lamecha Girma*, γεννήθηκε στις 26 Νοεμβρίου 2000) είναι Αιθίοπας αθλητής του στίβου, ο οποίος αγωνίζεται στον δρόμο 3.000 μέτρων στιπλ. Είναι ο κάτοχος του παγκόσμιου ρεκόρ στο αγώνισμα με 7:52,11 από το 2023.

Στο Παγκόσμιο Πρωτάθλημα Στίβου 2019 κέρδισε τη δεύτερη θέση, χάνοντας για ένα εκατοστό του δευτερολέπτου από τον Κενυάτη Κονσέσλους Κιπρούτο, σημειώνοντας ταυτοχρόνως νέο εθνικό ρεκόρ Αιθιοπίας με χρόνο 8:01,36. Στους Ολυμπιακούς Αγώνες του 2021, σε μια πιο αργή «κούρσα», ο Γκίρμα κέρδισε επίσης το αργυρό μετάλλιο, με επίδοση 8:07,81. Ακολούθησαν άλλα τρία αργυρά μετάλλια σε παγκόσμια πρωταθλήματα: δύο στον ανοικτό στίβο, το 2022 και το 2023 και ένα στον κλειστό στίβο το 2023

Ο Λαμέχα Γκίρμα γεννήθηκε στο Μπεκότζι της κεντρικής Αιθιοπίας από γονείς αγρότες και ζει στη Σουλουλτά με αρκετά από τα μέλη της οικογένειάς του. Έχει δύο αδελφές και επτά αδελφούς, από τους οποίους ο Ντιρίμπα (γενν. 2003) και ο Κούμα (γενν. 2005) είναι επίσης δρομείς.

## Παραπομπές


## Εξωτερικοί σύνδεσμοι
 
* Ο Λ. Γκίρμα στο *worldathletics.org*
* Ο αθλητής  στο *the-sports.org*

Κατηγορία:Αιθίοπες αθλητές του στίβου
Κατηγορία:Εμποδιστές
Κατηγορία:Δρομείς των 3000 μέτρων φυσικών εμποδίων 
Κατηγορία:Αιθίοπες Ολυμπιονίκες
Κατηγορία:Αργυροί Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Κάτοχοι μεταλλίων του Παγκοσμίου Πρωταθλήματος Κλειστού Στίβου
Νόρφοκ (Βιρτζίνια)

Το **Νόρφοκ** ή **Νόρφουκ** (*Norfolk*) είναι πόλη στην πολιτεία Βιρτζίνια των Ηνωμένων Πολιτειών Αμερικής. Σύμφωνα με την απογραφή του 2010, ο πληθυσμός της ήταν 242.803 κάτοικοι και ο ίδιος περίπου είναι και σήμερα, γεγονός που την καθιστά την τρίτη μεγαλύτερη πόλη στη Βιρτζίνια, μετά τη γειτονική Βιρτζίνια Μπιτς και το Τσέσαπικ, και την 91η μεγαλύτερη των ΗΠΑ. Η πόλη είναι μία από τις παλαιότερες της περιοχής και θεωρείται το ιστορικό, πολιτιστικό και οικονομικό κέντρο της.

Το Νόρφοκ βρίσκεται στον πυρήνα της μητροπολιτικής περιοχής που περιβάλλει φυσικό λιμάνι Χάμπτον Ρόουντς, στην έξοδο του Κόλπου Τσέσαπηκ. Είναι μία από τις εννέα πόλεις και επτά κομητείες που συναποτελούν τη Μητροπολιτική περιοχή Χάμπτον Ρόουντς (επισήμως «Βιρτζίνια Μπιτς - Νόρφοκ - Νιούπορτ Νιούζ, VA-NC MSA»). Η πόλη βρέχεται στα δυτικά από τον ποταμό Ελίζαμπεθ και στα βόρεια από τον Κόλπο Τσέσαπηκ. Από ξηράς συνορεύει με τις πόλεις Τσέσαπηκ στα νότια και Βιρτζίνια Μπιτς στα ανατολικά.

Καθώς η πόλη περιβάλλεται από διαφορετικά σώματα νερού, έχει πολλά χιλιόμετρα προκυμαίας και παραλιών στον Κόλπο Τσέσαπηκ. Οι παραλιακές ζώνες της είναι σημαντικές για την οικονομία της. Η μεγαλύτερη ναυτική βάση στον κόσμο, ο Ναύσταθμος του Νόρφοκ, βρίσκεται εδώ, όπως και το ένα από τα δύο Αρχηγεία Στρατηγικής Διοικήσεως του ΝΑΤΟ. Το Νόρφοκ είναι η έδρα της ναυτιλιακής εταιρείας «Maersk Line, Ltd.», που διοικεί τον μεγαλύτερο εμπορικό στόλο αμερικανικής σημαίας. Από την άλλη, οι παραλιακές υποδομές είναι πολύ τρωτές στην άνοδο της στάθμης της θάλασσας, καθώς η στάθμη αυτή αναμένεται να υψωθεί περισσότερο από 1,7 μέτρο μέχρι το τέλος του 21ου αιώνα.

Η πόλη έχει μακρά ιστορία ως στρατιωτικό και μεταφορικό στρατηγικό μέρος, από το οποίο ξεκινούσαν πολλές σιδηροδρομικές γραμμές. Συνδέεται με τα γειτονικά της μέρη με ένα εκτεταμένο δίκτυο αυτοκινητόδρομων, γεφυρών, σηράγγων και τριών συνδυασμών γεφυρών-σηράγγων.

## Παραπομπές


## Εξωτερικοί σύνδεσμοι
* 

Νορφοκ
Λετεσέμπετ Γκίντι

Η **Λετεσέμπετ Γκίντι** (*Letesenbet Gidey*, γεννήθηκε στις 20 Μαρτίου 1998) είναι Αιθιοπίδα αθλήτρια του στίβου. Κέρδισε το χάλκινο μετάλλιο στον δρόμο των 10.000 μέτρων στους Ολυμπιακούς Αγώνες του Τόκιο, ενώ ήταν δεύτερη στο ίδιο αγώνισμα στο Παγκόσμιο Πρωτάθλημα Στίβου 2019. Σημείωσε παγκόσμια ρεκόρ στον δρόμο των 5000 μέτρων τον Οκτώβριο του 2020 και των 10.000 μ. τον Ιούνιο του 2021, με χρόνους 14.06,62 και 29.01,03 αντίστοιχα. Το πρώτο εξακολουθεί να παραμένει. 

Είναι η πρώτη αθλήτρια μετά την εποχή της Ίνγκριντ Κρίστιανσεν το 1986-93 που κατείχε και τα δύο αυτά ρεκόρ ταυτόχρονα. Κατέχει επίσης το παγκόσμιο ρεκόρ στο ανεπίσημο αγώνισμα των 15.000 μέτρων.

Κέρδισε επίσης τρία ατομικά χρυσά μετάλλια σε Παγκόσμια πρωταθλήματα ανώμαλου δρόμου, τα δύο στην κατηγορία των νεάνιδων.

## Βιογραφικά στοιχεία
Γεννήθηκε στο Ενταμέσκελ, στην περιφέρεια Τιγκράι της βόρειας Αιθιοπίας, ως το τέταρτο τέκνο των γονέων της, και μεγάλωσε στο οικογενειακό αγρόκτημα. Στο αιθιοπικό σχολικό πρωτάθλημα του 2012 κέρδισε αγώνα δρόμου φυσικών εμποδίων. Η αθλήτρια έχει ύψος 1,66 μέτρο και ζυγίζει 50 κιλά.

## Παραπομπές


## Εξωτερικοί σύνδεσμοι
* World Athletics : Letesenbet GIDEY 

Κατηγορία:Αιθίοπες αθλητές του στίβου
Κατηγορία:Δρομείς μεγάλων αποστάσεων
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Χάλκινοι Ολυμπιονίκες του στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Ειρήνη Παπαδημητρίου-Δηλάρη

Η **Ειρήνη Παπαδημητρίου - Δηλάρη** (1917-2008) από το Βελβεντό Κοζάνης ήταν η πρώτη Ελληνίδα επιστήμονας που διετέλεσε επίκουρη καθηγήτρια σε ελληνικό Ανώτατο Εκπαιδευτικό Ίδρυμα. 

## Εκπαίδευση
Η Παπαδημητρίου έλαβε το προπτυχιακό της δίπλωμα στον τομέα της χημείας το 1940 από το Εθνικό και Καποδιστριακό Πανεπιστήμιο Αθηνών (ΕΚΠΑ). Διεκπεραίωσε την διδακτορική της διατριβή στην οργανική χημεία, με τίτλο εργασίας «Οργανικαί και Φωσφορικαί Ενώσεις» υπό τον επιβλέποντα καθηγητή Λ.Ζέρβα του ΕΚΠΑ, και χρήστηκε διδάκτορας το 1948.

## Ερευνητικό Έργο
Το ερευνητικό της έργο εστίαζε στις αντιδράσεις αμινοξέων, στο οποίο συνεργάστηκε με τον Λ.Ζέρβα, και εμπλουτίστηκε από την επίβλεψη του πανεπιστημιακού εργαστηρίου, καθώς και προετοιμασία φοιτητών για την διδακτορική έρευνά τους. Σύντομα, το 1951, αφού έλαβε την θέση της επιμελήτριας, άλλες δύο γυναίκες ακολούθησαν. Κατά περιόδους επισκέφτηκε πανεπιστήμια στην Αγγλία και την Σκωτία, όπου συνέβαλε στα ερευνητικά προγράμματα, επιστρέφοντας με επιπλέον ερευνητικούς τίτλους. Το 1967 χρήστηκε εντεταλμνένη καθηγήτρια, θέση που επέτρεπε στον καθηγητή να διδάσκει τα μαθήματά του με πλήρη αυτονομία. Το καθεστώς της χούντας εισηγήθηκε την απόλυσή της από το ΕΚΠΑ. Έως το 1974 εργάζεται στην βιομηχανία, και με την Μεταπολίτευση επιστρέφει στο εργαστήριο οργανικής χημείας με τον τίτλο της Έκτακτης Καθηγήτριας. 

## Διοικητικές Θέσεις και Προσφορά
Η Παπαδημητρίου υπήρξε πρόεδρος την Ένωσης Ελλήνων Χημικών από το 1975 έως το 1979. Ύστερα, το 1982 ανέλαβε την Προεδρία του Τμήματος της Χημείας και το από το 1985 έως το 1989 την Προεδρία του Συνδέσμου Ελληνίδων Επιστημόνων.

## Παραπομπές


Κατηγορία:Έλληνες επιστήμονες
Αχζιβλάνδη

Η **Αχζιβλάνδη** είναι μικροέθνος που διεκδικεί έδαφος στο κράτος του Ισραήλ. Παρότι το νομικό σκέλος είναι ασαφές, η Αχζιβλάνδη προωθείται από το υπουργείο τουρισμού.

## Ιστορία
Η Αχζιβλάνδη βρίσκεται κοντά στα αρχαία ερείπια Αχτσίβ, απ΄ όπου πήρε και την ονομασία. Η κοντινότερη πόλη είναι η Ναχαρίγια, 5 χιλιόμετρα μακριά. Το μικροέθνος εξέλεξε ως πρόεδρο τον μοναδικό που έβαλε υποψηφιότητα κάτοικο, τον Έλι Αβίβι, παίρνοντας *όπως λέει το σύνταγμα, μόνο τη δική του ψήφο*. Το 1971, 6 οπλισμένοι Παλαιστίνιοι μπήκαν στο σπίτι όπου βρίσκεται η «χώρα», ωστόσο τους σταμάτησε η γυναίκα του προέδρου, Έλι Αβίβι, ρίχνοντάς τους τα όπλα.

## Παραπομπές


Κατηγορία:Μικροέθνη
Βόιτσεχ Νοβίτσκι

Ο **Βόιτσεχ Νοβίτσκι** (πολωνικά: *Wojciech Nowicki*, γενν. 22 Φεβρουαρίου 1989) είναι Πολωνός σφυροβόλος. Κέρδισε το χρυσό μετάλλιο στους Ολυμπιακούς Αγώνες του 2021 και χάλκινα μετάλλια στους Ολυμπιακούς Αγώνες του 2016 και στα Παγκόσμια Πρωταθλήματα του 2015, του 2017 και του 2019. Είναι τρεις φορές πρωταθλητής Ευρώπης. Η καλύτερη επίδοση του στο αγώνισμα είναι τα 82,52 μέτρα, που πραγματοποίησε στους Ολυμπιακούς Αγώνες του 2020 στο Τόκιο.

## Καριέρα
Ο Νοβίτσκι πέτυχε την πρώτη του προσωπική καλύτερη επίδοση, στα 78,71 μέτρα, στις 3 Μαΐου 2015. Τον Αύγουστο του ίδιου έτους, κέρδισε το χάλκινο μετάλλιο στο Παγκόσμιο Πρωτάθλημα Στίβου 2015 στο Πεκίνο. Κατέλαβε την τρίτη θέση στα δύο επόμενα Παγκόσμια Πρωταθλήματα (Λονδίνο το 2017 και Ντόχα το 2019).

Τον Ιούλιο του 2016, ο Νοβίτσκι κέρδισε το χάλκινο μετάλλιο στο Ευρωπαϊκό Πρωτάθλημα Στίβου 2016 στο Άμστερνταμ της Ολλανδίας. Τον Αύγουστο, κέρδισε το χάλκινο μετάλλιο στους Ολυμπιακούς Αγώνες του 2016 στο Ρίο ντε Τζανέιρο της Βραζιλίας. Στους Θερινούς Ολυμπιακούς Αγώνες 2020, ο Νοβίτσκι κέρδισε την πρόκριση με ρίψη στα 79,78 μ. Στην τρίτη προσπάθεια των τελικών, κατάφερε να βελτιώσει την προσωπική καλύτερη επίδοσή του από 81,72 μ. σε 82,52 μ., γεγονός που του εξασφάλισε το χρυσό μετάλλιο, με το Νορβηγό Έιβιντ Χένρικσεν να κερδίσει το αργυρό και τον συμπατριώτη του Πάβεου Φάιντεκ το χάλκινο μετάλλιο.

## Επιδόσεις σε διοργανώσεις

## Προσωπική ζωή
Ο Νοβίτσκι και η σύζυγός του, Άννα, έχουν δύο κόρες - την Αμέλια και την Ιζαμπέλα. Ο Νοβίτσκι σπούδασε μηχανολογία στο Τεχνολογικό Πανεπιστήμιο του Μπιαουίστοκ.

## Παραπομπές


Κατηγορία:Πολωνοί αθλητές της σφυροβολίας
Κατηγορία:Πολωνοί αθλητές στο Παγκόσμιο Πρωτάθλημα Στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Πρωταθλητές Ευρώπης στον στίβο
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Αθλητές του στίβου στη Θερινή Πανεπιστημιάδα 2013
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Πολωνοί αθλητές του στίβου στους Θερινούς Ολυμπιακούς Αγώνες
Κατηγορία:Χάλκινοι Ολυμπιονίκες του στίβου
Κατηγορία:Πολωνοί χάλκινοι Ολυμπιονίκες
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Χρυσοί Ολυμπιονίκες του στίβου
Κατηγορία:Πολωνοί χρυσοί Ολυμπιονίκες
Κατηγορία:Αθλητές του στίβου στους Θερινούς Ολυμπιακούς Αγώνες 2024
Κατηγορία:Αξιωματικοί του Τάγματος της Αναγέννησης της Πολωνίας
Κατηγορία:Αποδέκτες του Αργυρού Σταυρού της Αξίας (Πολωνία)
Μεταβολίτης

Στη βιοχημεία, ένας **μεταβολίτης** είναι ένα ενδιάμεσο ή τελικό προϊόν του μεταβολισμού.
Ο όρος *μεταβολίτης* χρησιμοποιείται συνήθως για μικρα μόρια. Οι μεταβολίτες έχουν διάφορες λειτουργίες, συμπεριλαμβανομένων της τροφοδοσίας, της δομής, της σηματοδότησης, των διεγερτικών και ανασταλτικών επιδράσεων στα ένζυμα, της δικής τους καταλυτικής δραστηριότητας (συνήθως ως συμπαράγοντας σε ένα ένζυμο), της άμυνας και των αλληλεπιδράσεων με άλλους οργανισμούς (π.χ. βιολογικών χρωστικών, οσμών και φερομονών).

Ένας **πρωτογενής μεταβολίτης** εμπλέκεται άμεσα στη φυσιολογική ανάπτυξη και αναπαραγωγή. Το αιθένιο αποτελεί παράδειγμα ενός πρωτογενούς μεταβολίτη που παράγεται σε μεγάλη κλίμακα από τη βιομηχανική μικροβιολογία.

Οι δευτερογενείς μεταβολίτες δεν εμπλέκονται άμεσα σε αυτές τις διαδικασίες, αλλά συνήθως έχουν μια σημαντική οικολογική λειτουργία. Τα παραδείγματα περιλαμβάνουν αντιβιοτικά και χρωστικές όπως ρητίνες και τερπένια κ.λπ.

Ορισμένα αντιβιοτικά χρησιμοποιούν πρωτογενείς μεταβολίτες ως πρόδρομους, όπως η ακτινομυκίνη, η οποία δημιουργείται με πρωτογενή μεταβολίτη την τρυπτοφάνη. Ορισμένα σάκχαρα είναι μεταβολίτες, όπως η φρουκτόζη ή η γλυκόζη, οι οποίες υπάρχουν και οι δύο στις μεταβολικές οδούς.

Παραδείγματα πρωτογενών μεταβολιτών που παράγονται από τη βιομηχανική μικροβιολογία περιλαμβάνουν:

Μεταβολίτες από τις χημικές ενώσεις, είτε είναι εγγενείς είτε φαρμακευτικοί, σχηματίζονται ως μέρος της φυσικής βιοχημικής διαδικασίας αποδόμησης και εξάλειψης των ενώσεων.
Ο ρυθμός αποικοδόμησης μιας ένωσης είναι ένας σημαντικός καθοριστικός παράγοντας για τη διάρκεια και την ένταση της δράσης της. Η κατανόηση του τρόπου με τον οποίο οι φαρμακευτικές ενώσεις μεταβολίζονται και οι πιθανές παρενέργειες των μεταβολιτών τους είναι ένα σημαντικό μέρος της ανακάλυψης φαρμάκων.

## Μεταβολίτωμα
Το **μεταβολίτωμα** σχηματίζει ένα μεγάλο δίκτυο μεταβολικών αντιδράσεων, όπου τα προϊόντα από μία ενζυματική χημική αντίδραση είναι αντιδρώντα σε άλλες χημικές αντιδράσεις.

## Δείτε επίσης
*Μεταβολιτωματική

## Παραπομπές

Κατηγορία:Μεταβολισμός
Κλεμάν Μισελάν

Ο **Κλεμάν Ζερόμ Μισελάν** (γαλλικά: *Clément Jérôme Michelin*, 11 Μαΐου 1997) είναι Γάλλος επαγγελματίας ποδοσφαιριστής, ο οποίος αγωνίζεται ως αμυντικός στην Μπορντό.

## Σταδιοδρομία σε συλλόγους

### Τουλούζ
Ο Μισελάν έκανε το ντεμπούτο του για την Τουλούζ στην Λιγκ 1 στις 20 Σεπτεμβρίου 2016, στην εκτός έδρας νίκη με 2-1 επί της Λιλ.

#### Αζαξιό (δανεισμός)
Στις 30 Αυγούστου 2018, ο Μισελάν εντάχθηκε με μονοετή δανεισμό στην Αζαξιό της Λιγκ 2.

### Λανς
Στις 11 Ιουνίου 2019, ο Μισελάν υπέγραψε τριετές συμβόλαιο με τη γαλλική ΡΚ Λανς.

### ΑΕΚ
Στις 5 Αυγούστου 2021, ανακοινώθηκε η απόκτηση του Μισελάν από την ΑΕΚ με τετραετές συμβόλαιο.

## Εθνική ομάδα
Ο Μισελάν αγωνίστηκε με τις«μικρές» εθνικές Γαλλίας K17, K18, K19 και K20. Με την Εθνική Κ19 κατέκτησε το Ευρωπαϊκό Πρωτάθλημα Ποδοσφαίρου Κ-19 του 2016.

Συμμετείχε με την ολυμπιακή ομάδα της Γαλλίας στους Θερινούς Ολυμπιακούς Αγώνες του 2020 στο Τόκιο, όπου έπαιξε και στους 3 αγώνες της φάσης των ομίλων.

## Διακρίσεις

### Διεθνείς

* Ευρωπαϊκό Πρωτάθλημα Κ-19: 2016.

## Παραπομπές


## Εξωτερικοί σύνδεσμοι

* 
* Προφίλ στο Transfermarkt.com

Κατηγορία:Γάλλοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Γαλλίας Κ17
Κατηγορία:Ποδοσφαιριστές Εθνικής Γαλλίας Κ18
Κατηγορία:Ποδοσφαιριστές Εθνικής Γαλλίας Κ19
Κατηγορία:Ποδοσφαιριστές Εθνικής Γαλλίας Κ20
Κατηγορία:Ποδοσφαιριστές ολυμπιακής ομάδας Γαλλίας
Κατηγορία:Ποδοσφαιριστές στους Θερινούς Ολυμπιακούς Αγώνες 2020
Κατηγορία:Ποδοσφαιριστές Σαμπιονά Νασιονάλ 3
Κατηγορία:Ποδοσφαιριστές Τουλούζ ΦΚ
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές ΑΚ Αζαξιό
Κατηγορία:Ποδοσφαιριστές Λιγκ 2
Κατηγορία:Ποδοσφαιριστές ΡΚ Λανς
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Γάλλοι ποδοσφαιριστές στο εξωτερικό
Κατηγορία:Ποδοσφαιριστές Ζιροντέν Μπορντό
Ονόματα χαραγμένα στην Αψίδα του Θριάμβου

Υπάρχουν 660 **ονόματα χαραγμένα στην [[Αψίδα του Θριάμβου]]** στο Παρίσι. Τα περισσότερα από αυτά ανήκουν σε στρατηγούς της Πρώτης Γαλλικής Δημοκρατίας (1792-1804) και της Πρώτης Γαλλικής Αυτοκρατορίας (1804-1815).

Τα υπογραμμισμένα ονόματα καταδεικνύουν όσους από αυτούς έπεσαν σε μάχες.


File:Paris Arc de Triomphe inscriptions 2.jpg|**[[#Βόρειος πυλώνας|Βόρειος πυλώνας]]**
File:Paris Arc de Triomphe inscriptions 3.jpg|**[[#Ανατολικός πυλώνας|Ανατολικός πυλώνας]]**
File:Paris Arc de Triomphe inscriptions 7.jpg|**[[#Νότιος πυλώνας|Νότιος πυλώνας]]**
File:Paris Arc de Triomphe inscriptions 6.jpg|**[[#Δυτικός πυλώνας|Δυτικός πυλώνας]]**


## Βόρειος πυλώνας

File:Arc de Triomphe mg 6824.jpg|Στήλες 1, 2
File:Arc de Triomphe mg 6823.jpg|Στήλες 3, 4
File:Arc de Triomphe mg 6822.jpg|Στήλες 5, 6
File:Arc de Triomphe mg 6818.jpg|Στήλες 7, 8, 9
File:Arc de Triomphe mg 6819.jpg|Στήλες 9, 10


**Τα 165 ονόματα που αναγράφονται στον βόρειο πυλώνα ( / )**





## Ανατολικός πυλώνας

File:Arc de Triomphe mg 6830.jpg|Στήλες 11, 12
File:Arc de Triomphe mg 6829.jpg|Στήλες 13, 14
File:Arc de Triomphe mg 6828.jpg|Στήλες 15, 16
File:Arc de Triomphe mg 6827.jpg|Στήλες 17, 18
File:Arc de Triomphe mg 6826.jpg|Στήλες 19, 20


**Τα 164 ονόματα που αναγράφονται στον ανατολικό πυλώνα ( / )**





## Νότιος πυλώνας

File:Arc de Triomphe mg 6840.jpg|Στήλες 21, 22
File:Arc de Triomphe mg 6841.jpg|Στήλες 23, 24
File:Arc de Triomphe mg 6842.jpg|Στήλες 25, 26
File:Arc de Triomphe mg 6843.jpg|Στήλες 27, 28
File:Arc de Triomphe mg 6844.jpg|Στήλες 29, 30


**Τα 166 ονόματα που αναγράφονται στον νότιο πυλώνα ( / )**





## Δυτικός πυλώνας

File:Arc de Triomphe mg 6847.jpg|Στήλες 31, 32
File:Arc de Triomphe mg 6848.jpg|Στήλες 33, 34
File:Arc de Triomphe mg 6849.jpg|Στήλες 35, 36
File:Arc de Triomphe mg 6850.jpg|Στήλες 37, 38
File:Arc de Triomphe mg 6851.jpg|Στήλες 39, 40


**Τα 165 ονόματα που αναγράφονται στον δυτικό πυλώνα ( / )**





## Δείτε επίσης
* Μάχες χαραγμένες στην Αψίδα του Θριάμβου
* Πόλεμοι της Γαλλικής Επανάστασης
* Αψίδα του Θριάμβου
* Ναπολεόντειοι Πόλεμοι

## Παραπομπές


## Εξωτερικοί σύνδεσμοι

* 

*
Πρωτογενής μεταβολίτης

Ένας **πρωτογενής μεταβολίτης** είναι ένα είδος μεταβολίτη που εμπλέκεται άμεσα στη φυσιολογική ανάπτυξη, εξέλιξη και αναπαραγωγή. Εκτελεί συνήθως μια φυσιολογική λειτουργία στον οργανισμό (δηλαδή μια εγγενή λειτουργία). Ένας πρωτογενής μεταβολίτης τυπικά υπάρχει σε πολλούς οργανισμούς ή κύτταρα. Αναφέρεται επίσης ως κεντρικός μεταβολίτης, ο οποίος έχει ακόμη πιο περιορισμένη σημασία (υπάρχει σε οποιοδήποτε αυτόνομα αναπτυσσόμενο κύτταρο ή οργανισμό). Μερικά κοινά παραδείγματα πρωτογενών μεταβολιτών περιλαμβάνουν: γαλακτικό οξύ και ορισμένα αμινοξέα. Σημειώστε ότι οι πρωτογενείς μεταβολίτες δεν παρουσιάζουν φαρμακολογικές δράσεις ή επιπτώσεις.

Αντίθετα, ένας δευτερογενής μεταβολίτης δεν εμπλέκεται άμεσα σε αυτές τις διαδικασίες, αλλά έχει συνήθως μια σημαντική οικολογική λειτουργία (δηλ. Μια σχεσιακή λειτουργία). Ένας δευτεροταγής μεταβολίτης τυπικά υπάρχει σε ένα ταξινομικά περιορισμένο σύνολο οργανισμών ή κυττάρων (φυτά, μύκητες, βακτήρια κ.λπ.). Μερικά κοινά παραδείγματα δευτερογενών μεταβολιτών περιλαμβάνουν: αλκαλοειδή της ερυσίβης (ergot alkaloids), αντιβιοτικά, ναφθαλίνια, νουκλεοσίδια, φαιναζίνες, κινολίνες, τερπενοειδή, πεπτίδια και αυξητικούς παράγοντες.

Οι ρυθμιστές ανάπτυξης των φυτών μπορούν να ταξινομηθούν και ως πρωτογενείς και δευτερογενείς μεταβολίτες λόγω του ρόλου τους στην ανάπτυξη και την εξέλιξη των φυτών. Μερικά από αυτά είναι ενδιάμεσα μεταξύ πρωτογενούς και δευτερογενούς μεταβολισμού.

## Παραπομπές


Κατηγορία:Μεταβολισμός
Κομητεία Όλμπανι (Ουαϊόμινγκ)

Η **κομητεία Όλμπανι** (αγγλικά: *Albany County*) είναι η πέμπτη μεγαλύτερη σε πληθυσμό κομητεία στην Πολιτεία του Ουαϊόμινγκ των ΗΠΑ. Σύμφωνα με την απογραφή του 2010, οι κάτοικοι ήταν 36.299. Η πρωτεύουσα της κομητείας είναι το Λάραμι, όπου βρίσκεται το πανεπιστήμιο του Ουαϊόμινγκ.

## Ιστορία
Το όνομα προήλθε από την ομώνυμη κομητεία της Νέας Υόρκης. Έγινε επίσημα μέρος του Ουαϊόμινγκ το 1869, όταν οργανώθηκε επίσημα η κυβέρνηση.

## Πόλεις
Λάραμι , Ροκ Ρίβερ, Όλμπανι, Σεντέννιαλ,  Φοξ Παρκ 

## Παραπομπές


## Εξωτερικοί σύνδεσμοι
* 

Ολμπανι
Βαλάρι Όλμαν

Η **Βαλάρι Κάρολιν Όλμαν** (αγγλικά: *Valarie Carolyn Allman*, 23 Φεβρουαρίου 1995) είναι Αμερικανίδα αθλήτρια του στίβου, στη δισκοβολία. Κέρδισε το χρυσό μετάλλιο σε δύο διαδοχικές Ολυμπιάδες, 2021 στο Τόκιο και το το 2024 στο Παρίσι.

## Καριέρα
Ο Όλμαν ήταν επτά φορές All-American στο Πανεπιστήμιο Στάνφορντ. Εκπροσώπησε τη χώρα της στη Θερινή Πανεπιστημιάδα του 2017, όπου κέρδισε ένα ασημένιο μετάλλιο και στο Παγκόσμιο Πρωτάθλημα του 2017, όπου δεν προκρίθηκε στον τελικό. Ήταν η Εθνική Πρωταθλήτρια το 2018. Επίσης, κέρδισε το χάλκινο στο Παγκόσμιο Κύπελλο Στίβου 2018 και το αργυρό στο Πρωτάθλημα Κεντρικής & Βόρειας Αμερικής 2018. Κέρδισε το χρυσό μετάλλιο στους Θερινούς Ολυμπιακούς Αγώνες του 2020, με επίδοση στα 68,98 μ.

Η προσωπική καλύτερη επίδοση της Όλμαν στο αγώνισμα είναι 71,46 μέτρα.

## Παραπομπές


## Εξωτερικοί σύνδεσμοι
 

Κατηγορία:Αμερικανίδες αθλήτριες της δισκοβολίας
Κατηγορία:Αθλητές του στίβου στη Θερινή Πανεπιστημιάδα 2015
Κατηγορία:Αθλητές του στίβου στη Θερινή Πανεπιστημιάδα 2017
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Αμερικανοί Ολυμπιονίκες
Κατηγορία:Χρυσοί Ολυμπιονίκες του στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Νικητές Diamond League
Κατηγορία:Αθλητές του στίβου στους Θερινούς Ολυμπιακούς Αγώνες 2024
Μαρέν Λε Ρουά ντε Γκομπερβίλ

Ο **Μαρέν Λε Ρουά ντε Γκομπερβίλ** (γαλλικά: Marin le Roy, sieur du Parc et de Gomberville) (1600 - 14 Ιουνίου 1674) ήταν Γάλλος ποιητής και πεζογράφος.

## Βιογραφικά στοιχεία
Ο Μαρέν Λε Ρουά ντε Γκομπερβίλ **γ**εννήθηκε στο Παρίσι και ήταν γιος λογιστή στο Βασιλικό Λογιστήριο. Σε ηλικία 14 ετών έγραψε μια συλλογή ποιημάτων. Λίγο μετά την ενηλικίωσή του ενδιαφέρθηκε για την ιστορία και έγραψε το έργο *Ομιλία για τις αρετές και τις κακίες της ιστορίας και πώς να την γράψουμε καλά* (*Discours des vertus et des vices de l'histoire, et de la manière de la bien escrire*) και στα είκοσι δύο του ένα βουκολικό μυθιστόρημα, το *La Charité (Η Φιλανθρωπία)*. Οι χαρακτήρες, αν και μεταμφιεσμένοι σε βοσκούς και βοσκοπούλες, αντιπροσώπευαν ανθρώπους της παρισινής κοινωνίας, για την αναγνώριση των οποίων ο ίδιος ο συγγραφέας παρείχε το κλειδί.

Δέκα χρόνια αργότερα, ακολούθησε το φιλόδοξο μυθιστόρημα περιπέτειας, ο *Πολέξανδρος* (*Polexandre*, 1632–1637) σε 5 τόμους, πρόδρομος του είδους, στο οποίο ο ήρωας περιπλανιέται σε όλο τον κόσμο αναζητώντας την πριγκίπισσα Αλσιντιάν. Το έργο περιέχει πολλά ιστορικά και γεωγραφικά στοιχεία. Οι περιπέτειες και τα ταξίδια του Πολέξανδρου επεκτείνονται σε απροσδόκητα μέρη όπως το Μπενίν, τα Κανάρια Νησιά, το Μεξικό και οι Αντίλλες, και παρεμπιπτόντως μαθαίνουμε όλα όσα ήταν τότε γνωστά στην ιστορία του Μεξικού.

Η *Καριθέα* (*Carithée*, 1621) (4 τόμοι) δημοσιεύθηκε το 1630–1642 και το 1651 η *Νέα Αλσιντιάν (Jeune Alcidiane)*, που είχε σκοπό να επανορθώσει οποιαδήποτε ζημιά είχαν κάνει τα προηγούμενα μυθιστορήματα, γιατί ο Γκομπερβίλ μετεστράφη στον Γιανσενισμό και πέρασε τα τελευταία είκοσι πέντε χρόνια της ζωής του σε ευσεβή απόσυρση από τα εγκόσμια.

Έκανε επίσης μεταφράσεις από τα Ισπανικά και συνεργάστηκε με το περιοδικό *Journal des Savants* από την ίδρυσή του.

Ο Μαρέν Λε Ρουά ντε Γκομπερβίλ ήταν ένα από τα πρώτα και πιο δυναμικά μέλη της Γαλλικής Ακαδημίας από την ίδρυσή της το 1635 και εργάστηκε για το Λεξικό της Γαλλικής Ακαδημίας και στη σύνταξη του καταστατικού της.

Πέθανε στο Παρίσι στις 14 Ιουνίου 1674.

## Αποδοχή
Στην εποχή τους, τα μυθιστορήματα περιπέτειας του Γκομπερβίλ γνώρισαν σημαντική επιτυχία και σύντομα ο συγγραφέας αναδείχθηκε στον κόσμο των γραμμάτων, ταυτόχρονα και ως αξιοζήλευτο μέλος της κοινωνίας. Υμνήθηκαν από τους συγχρόνους του Γκεζ ντε Μπαλζάκ που τα χαρακτήρισε « τέλεια έργα στο είδος τους» και Σαρλ Σορέλ και η επιτυχία τους συνεχίστηκε και αργότερα, όπως μαρτυρά η αναφορά του Λα Φονταίν: «Έχω διαβάσει τον Πολέξανδρο είκοσι φορές».

## Σχετικά άρθρα

* Γαλλική λογοτεχνία 17ου αιώνα

## Παραπομπές


Κατηγορία:Γάλλοι συγγραφείς
Κατηγορία:Γάλλοι ακαδημαϊκοί
Στίβος στους Θερινούς Ολυμπιακούς Αγώνες 2020 – 20 χιλιόμετρα βάδην ανδρών

Τα **[[20 χιλιόμετρα βάδην]] ανδρών** στους Θερινούς Ολυμπιακούς Αγώνες 2020 έλαβαν χώρα στις 5 Αυγούστου στο Σαπόρο. Νικητής αναδείχθηκε ο Ιταλός Μάσιμο Στάνο.
## Ρεκόρ
Πριν τον αγώνα, τα εξής ρεκόρ υπήρχαν:

## Πρόγραμμα
Όλες οι ώρες είναι σε Ώρα Ιαπωνίας (UTC+9)

## Αποτελέσματα
### Τελικός

## Παραπομπές

20000βΑ
Μόνγκου (Ζάμπια)

Η **Μόνγκου** είναι πόλη στη Ζάμπια και ανήκει στη Δυτική Επαρχία. Ο πληθυσμός της είναι 179.585  (απογραφή 2010) και είναι πρωτεύουσα της ομώνυμης περιοχής.

## Γεωγραφία
Η πόλη απέχει 650 χιλιόμετρα από την πρωτεύουσα της χώρας, Λουσάκα και περνάει μέσω του αυτοκινητόδρομου Great West Road, ενώ το ταξίδι διαρκεί 6-8 ώρες. Η Μόνγκου είναι γνωστή για την υφαντική μοκέτα. Παράγει το καλύτερο μάνγκο και ψάρι στη χώρα και ειδικά το ψάρι τίγρης. Η Μόνγκου είναι επίσης γνωστή για την καλλιέργεια ρυζιού στη Ζάμπια.

## Βραβεία
Η Μόνγκου πρόταθηκε ως η πιο όμορφη πόλη στην Ανατολική Αφρική από τα βραβεία Αφρικανικών πόλεων τον Μάρτιο του 2021

## Παραπομπές


## Εξωτερικοί σύνδεσμοι
* 

Κατηγορία:Πόλεις της Ζάμπιας
Ναϊσσέρια

H **Ναϊσσέρια** (***Neisseria***) είναι γένος αρνητικών κατά Γκραμ βακτηριδίων. Τα πιο σημαντικά παθογόνα για τον άνθρωπο ειναι η Ναϊσσέρια της γονόρροιας (*Neisseria gonorrhoeae*), η Ναϊσσέρια της μηνιγγίτιδας (ή αλλοίως Μηνιγγιτιδόκοκκος). Η Ναϊσσερια της Γονορροιας προκαλει το σεξουαλικο μεταδιδομενο νοσημα γονόρροια. Η ναισσερια της Μηνιγγιτιδας μπορει να προκαλέσει σηπτικό σοκ και μηνιγγίτιδα. Μικροσκοπηκά έχουν μεγεθος 0.6 εως 1.0 μm σε διαμετρο, και δυο κοκκοι είναι ενωμένοι, δίνοντας την εικόνο κόκκου καφέ. O ολιγοσακχαρίτης LOS o οποιος βρίσκεται στην εξωτερική μεμβράνη του βακτηρίδίου, απελευθερώνεται στο αίμα κατα την διάρκεια του πολλαπλασιασμού των ναισσέριων και προκαλεί εντονη συμπτωματολογία.

## Παραπομπές
Σπύρος Γιαννόπουλος

Ο **Σπυρίδων Γιαννόπουλος** (1933-2001), του Χαραλάμπους, ήταν Έλληνας γιατρός και πολιτικός. Υπηρέτησε ως βουλευτής Αρκαδίας.

## Βιογραφία
Καταγόταν από τα Τρόπαια Αρκαδίας.

Σπούδασε Ιατρική στο Πανεπιστήμιο Αθηνών και ειδικεύτηκε στην Παθολογία και στην Καρδιολογία. Εργάστηκε ως ιατρός στην ειδικότητα αυτή στο ΙΚΑ Αθηνών. Εξελέγη βουλευτής Αρκαδίας με το ΠΑΣΟΚ στις εκλογές του 1981. Υπηρέτησε ως ειδικός σύμβουλος του υπουργού Υγείας από το 1985 ως το 1988. Επανεξελέγη βουλευτής στις  εκλογές του 1990.

Το 1997 διορίστηκε διοικητής του ΟΓΑ, ενώ διατέλεσε και υποδιοικητής του ΙΚΑ από το 1993 ως το 1996. Ανέπτυξε συνδικαλιστική δράση στο χώρο της Ιατρικής και ανάμεσα στα άλλα ήταν γενικός γραμματέας του Πανελληνίου Ιατρικού Συλλόγου.

Κατά την περίοδο που βρισκόταν στο τιμόνι του ΟΓΑ, εισήγαγε το νέο Κλάδο Κύριας Ασφάλισης Αγροτών (Νόμος 2458/97) και το νέο Νόμο (2459/97) των Οικογενειακών - Πολυτεκνικών Επιδομάτων.

Απεβίωσε στις 5 Νοεμβρίου 2001 και κηδεύτηκε δύο ημέρες μετά από τον ιερό ναό Αγίων Θεοδώρων του Α΄ Νεκροταφείου Αθηνών. Κατέλιπε τη σύζυγό του, Μαρία-Χρυσάνθη, τα παιδιά του (ανάμεσά τους ο πολιτευτής Γιάννης Σπ. Γιαννόπουλος) , εγγόνι και ανίψια.

## Παραπομπές


## Εξωτερικοί σύνδεσμοι
*Βιογραφικό στο arkadianet.gr (ανακτήθηκε στις 6 Αυγούστου 2021)

Κατηγορία:Βουλευτές Αρκαδίας
Κατηγορία:Βουλευτές εκλεγμένοι με το ΠΑΣΟΚ
Κατηγορία:Διοικητές του ΟΓΑ
Πορτογαλικό πρωτάθλημα ποδοσφαίρου ανδρών 2021-22

Η Πορτογαλικό πρωτάθλημα ποδοσφαίρου ανδρών 2021-22 είναι η 88η σεζόν της Πριμέιρα Λίγκα, της 1ης κατηγορίας ποδοσφαίρου ανδρών της Πορτογαλίας. Η σεζόν ξεκίνησε στις 6 Αυγούστου 2021 και θα ολοκληρωθεί τον Μάιο του 2022. Η Σπόρτινγκ Λισαβόνας κατέκτησε το περυσινό πρωτάθλημα για 19η φορά στην ιστορία της και για πρώτη φορά από τη σεζόν 2001-02.

## Ομάδες

## Βαθμολογία

 

## Αποτελέσματα

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
|}

## Παραπομπές


Κατηγορία:Πριμέιρα Λίγκα
Πόρτες Αρκαδίας

Οι **Πόρτες** είναι μικρός παραθαλάσσιος οικισμός της Βόρειας Κυνουρίας στο Νομό Αρκαδίας. Το 2011 αριθμούσαν 17 κατοίκους. Αποτελεί την παραλία (επίνειο) της Μελιγούς, ενώ οικιστικά αποτελεί προέκταση του Παράλιου Άστρους. Αποτελείται κυρίως από παραθεριστικές κατοικίες.

## Εξέλιξη πληθυσμού

## Δείτε επίσης
* Αρκαδική Ριβιέρα

## Παραπομπές


Κατηγορία:Δήμος Βόρειας Κυνουρίας
Κατηγορία:Χωριά της περιφερειακής ενότητας Αρκαδίας
Μνημείο του Άνταμ Μιτσκιέβιτς (Βαρσοβία)

Το **Μνημείο του Άνταμ Μιτσκιέβιτς στη Βαρσοβία** (πολωνικά: *Pomnik Adama Mickiewicza w Warszawie*) είναι μνημείο αφιερωμένο στον Άνταμ Μιτσκιέβιτς, στην οδό Κρακόφσκιε Πσεντμιέστσιε, στη συνοικία Σρουντμιέστσιε της Βαρσοβίας, στην Πολωνία. Το νεοκλασικιστικό μνημείο κατασκευάστηκε τα έτη 1897-1898 από τον γλύπτη Τσίπριαν Γκοντέμπσκι.

## Ιστορία
Στις 13 Φεβρουαρίου 1897, το περιοδικό *Głos* δημοσίευσε ένα άρθρο που προωθούσε την ιδέα της κατασκευής του μνημείου. Άλλες εφημερίδες ακολούθησαν σύντομα την ιδέα. Ο συγγραφέας Χένρικ Σιενκιέβιτς βοήθησε στην ευαισθητοποίηση της ιντελιγκέντσια της Βαρσοβίας και με την προσπάθειά του, οι ρωσικές αρχές επέτρεψαν την κατασκευή του μνημείου. Μια δημόσια επιτροπή ιδρύθηκε από τους Σιενκιέβιτς, Κόμη Μίχαου Ραντζίβιου Ρούντι και Ζίγκμουντ Βασιλέφσκι. Η επιτροπή ζήτησε από τους ανθρώπους οικονομικές συνεισφορές για να βοηθήσουν στην κατασκευή του μνημείου. Η οικονομική υποστήριξη αυξήθηκε γρήγορα και το έργο ανατέθηκε στον γλύπτη Τσίπριαν Γκοντέμπσκι.

Το μνημείο χτίστηκε σε ένα μέρος όπου βρίσκονταν πολλά κτίρια, που κατεδαφίστηκαν το 1865. Από το 1897 σμιλεύτηκε από τον Γκοντέμπσκι στην Ιταλία. Το χάλκινο άγαλμα ύψους 4,2 μ. εκμαγεύτηκε στην Πιστόια της Ιταλίας. Η στήλη και τα θεμέλια από κόκκινο γρανίτη παρήχθη από μια ιταλική εταιρεία στο Μπαβένο, κοντά στο Μιλάνο. Το άγαλμα δείχνει τον Μιτσκιέβιτς να στέκεται όρθιος, με το κεφάλι ελαφρώς ανασηκωμένο και το δεξί του χέρι στην καρδιά. Το μνημείο παρουσιάστηκε εθιμοτυπικά στις 24 Δεκεμβρίου 1898, στην 100η επέτειο από τη γέννηση του ποιητή. Η τελετή σχεδιάστηκε να είναι πολύ μεγαλύτερη, ωστόσο οι τσαρικές αρχές φοβόντουσαν ότι θα μπορούσε να μετατραπεί σε πατριωτική εκδήλωση και απαγόρευσαν κάθε πορεία και ομιλία. Το μνημείο αποκαλύφθηκε έτσι σιωπηλά, μπροστά σε 12.000 άτομα.

Μετά το τέλος της Εξέγερσης της Βαρσοβίας το 1944 καταστράφηκε σκόπιμα από τους Γερμανούς Ναζί. Τα υπόλοιπα τμήματα του κατεδαφισμένου μνημείου μεταφέρθηκαν τελικά στη Γερμανία. Μετά τον πόλεμο, οι Πολωνοί στρατιώτες βρήκαν το κεφάλι και πολλά μέρη του αγάλματος στο Αμβούργο. Ο γλύπτης Γιαν Στσεπκόφσκι δημιούργησε το αντίγραφο του αρχικού αγάλματος. Αποκαλύφθηκε ξανά στις 28 Ιανουαρίου 1950. Τα τελευταία μέρη του μνημείου επέστρεψαν στην Πολωνία ήδη από τη δεκαετία του 1980.

## Παραπομπές



Ανταμ Μιτσκιεβιτς
Ανταμ Μιτσκιεβιτς Μνημειο Βαρσοβια
Ανταμ Μιτσκιεβιτς Μνημειο Βαρσοβια
Κατηγορία:Άνταμ Μιτσκιέβιτς
Μικρός εξεγερμένος

*Ο *'Μικρός εξεγερμένος**' (πολωνικά: *Mały Powstaniec*) είναι άγαλμα σε ανάμνηση των παιδιών στρατιωτών που πολέμησαν και πέθαναν κατά την Εξέγερση της Βαρσοβίας του 1944. Βρίσκεται στην οδό Ποντβάλε στη Βαρσοβία της Πολωνίας, δίπλα στους προμαχώνες της Παλιάς Πόλης της Βαρσοβίας.

Το άγαλμα είναι ενός νεαρού αγοριού που φορά ένα κράνος πολύ μεγάλο για το κεφάλι του και κρατά ένα πυροβόλο όπλο. Παρά το γεγονός ότι μερικές φορές ονομάζεται *Antek Rozpylacz*, δεν αντιπροσωπεύει κάποιο συγκεκριμένο παιδί. Το κράνος και το πυροβόλο όπλο είναι στυλιζαρισμένα από το γερμανικό εξοπλισμό, ο οποίος πάρθηκε κατά τη διάρκεια της εξέγερσης και χρησιμοποιήθηκε από τους αντιστασιακούς ενάντια στις δυνάμεις κατοχής.

Ο Γέζι Γιαρνουσκιέβιτς δημιούργησε το σχέδιο το 1946 και χρησιμοποιήθηκε για χρόνια για την παραγωγή μικρών αγαλματιδίων, για να γίνει το μνημείο δεκαετίες αργότερα. Οι Πολωνοί προσκόποι συγκέντρωσαν το σύνολο των χρημάτων για το άγαλμα, το οποίο παρουσιάστηκε την 1η Οκτωβρίου 1983 από τον Καθηγητή Γέζι Σφιντέρσκι, έναν καρδιολόγο ο οποίος κατά τη διάρκεια της εξέγερσης ήταν 14χρονος αγγελιαφόρος (ψευδώνυμο: «Lubicz») που υπηρετούσε στο σύνταγμα *Gustaw* του Εσωτερικού Στρατού. Πίσω από το άγαλμα υπάρχει μια πλάκα με χαραγμένες τις λέξεις «Warszawskie Dzieci» («Βαρσοβιανά Παιδιά»), ένα δημοφιλές τραγούδι της εποχής: «Warszawskie dzieci, pójdziemy w bój - za każdy kamień twój, stolico damy krew» («Βαρσοβιανά παιδιά, θα πάμε στη μάχη - για κάθε πέτρα σας, θα δώσουμε το αίμα μας»).

## Εικόνες

Αρχείο:Pomnik małego powstańca w Warszawie.jpg| Γενική άποψη του αγάλματος
Αρχείο:Pomnik malego powstanca.jpg| Το άγαλμα τη νύχτα
Αρχείο:Tablica Pomnik Małego Powstańca w Warszawie.JPG| Πλάκα πίσω από το άγαλμα
Αρχείο:Sala Małego Powstańca MPW 04.JPG| Αντίγραφο του αγάλματος στο Μουσείο Εξέγερσης της Βαρσοβίας


## Δείτε επίσης

* Εξέγερση της Βαρσοβίας
* Πολωνικός Εσωτερικός Στρατός
* Πολωνικό κίνημα αντίστασης στο Β΄ Παγκόσμιο Πόλεμο
* Μουσείο Εξέγερσης της Βαρσοβίας
* Κοιμητήριο Ανταρτών της Βαρσοβίας
* Στρατιωτική εκμετάλλευση των παιδιών

## Παραπομπές


Κατηγορία:Παιδιά στρατιώτες στο Β΄ Παγκόσμιο Πόλεμο
Κατηγορία:Μνημεία στη Βαρσοβία
Κατηγορία:Γλυπτά παιδιών
Κατηγορία:Υπαίθρια γλυπτά στην Πολωνία
Κατηγορία:Εξέγερση της Βαρσοβίας
Κατηγορία:Μνημεία του Β΄ Παγκοσμίου Πολέμου στην Πολωνία
Προσελήνωση

[300px|μικρογραφία|O [Μπαζ Όλντριν, όπως φωτογραφήθηκε από τον Νηλ Άρμστρονγκ, στην επιφάνεια της Σελήνης.]]
**Προσελήνωση** ονομάζεται η άφιξη διαστημικού σκάφους, επανδρωμένου και μη, στην επιφάνεια της Σελήνης. Η πρώτη μη επανδρωμένη προσελήνωση πραγματοποιήθηκε στις 13 Σεπτεμβρίου 1959 από το Σοβιετικό, μη επανδρωμένο, Λουνά 2. 

Η αποστολή του Απόλλων 11 απετέλεσε την πρώτη επανδρωμένη αποστολή πληρώματος που προσεδαφίστηκε στη Σελήνη, στις 20/21 Ιουλίου 1969, με τον Νηλ Άρμστρονγκ να είναι ο πρώτος άνθρωπος που πάτησε το πόδι του στη Σελήνη, και γενικώς σε άλλο ουράνιο σώμα εκτός της Γης. Ακολούθησαν άλλες πέντε προσεληνώσεις, μέχρι το Απόλλων 17 τον Δεκέμβριο του 1972. Η τελευταία μη επανδρωμένη αμερικανική αποστολή πραγματοποιήθηκε στις 14 Δεκεμβρίου 2013.

## Παραπομπές


## Περαιτέρω ανάγνωση
* James Gleick, "Moon Fever" [review of Oliver Morton, *The Moon: A History of the Future*; *Apollo's Muse: The Moon in the Age of Photography*, an exhibition at the Metropolitan Museum of Art, New York City, 3 July – 22 September 2019; Douglas Brinkley, *American Moonshot: John F. Kennedy and the Great Space Race; Brandon R. Brown, *The Apollo Chronicles: Engineering America's First Moon Missions*; [[Roger D. Launius]], *Reaching for the Moon: A Short History of the Space Race; *Apollo 11*, a documentary film directed by Todd Douglas Miller; and Michael Collins, *Carrying the Fire: An Astronaut's Journeys (50th Anniversary Edition)*]
* 

## Εξωτερικοί σύνδεσμοι

* NASA's page on Moon landings, missions, etc. (includes information on other space agencies' missions).
* Project Apollo Archive Flickr Gallery: an independently organized collection of high-res photos for the Moon Landing and the Apollo Missions.
* Apollo in Real Time: an independently organized collection of different Apollo missions media, creating a comprehensive and interactive documentation of Apollo missions.

Κατηγορία:Εξερεύνηση της Σελήνης
Ναϊσσεριοειδή

μικρογραφία|Ναϊσσέρια της γονόρροιας
Τα **Ναϊσσεριοειδή** (επιστ. ονομ.: **Neisseriaceae**) είναι οικογένεια gram αρνητικών βακτηριδίων. Σε αυτή ανήκουν τα γένη όπως η Ναϊσσέρια (*Neisseria*), η *Kingella*, η *Eikenella*, η *Simonsiella* και η *Alysiella*. Πολλά από τα βακτηρίδια βρίσκονται στην φυσιολογική χλωρίδα σε θηλαστικά, ενώ η Ναϊσσέρια της γονόρροιας και της μηνιγγίτιδας, αποτελούν σημαντικά παθογόνα για τον άνθρωπο. 

## Παραπομπές


## Βιβλιογραφία
*

*
Ναϊσσέρια της γονόρροιας

H **Ναϊσσέρια της γονόρροιας** (επιστ. ονομ.: ***Neisseria gonorrhoeae***) ή **γονόκοκκος** είναι αρνητικός κατά Γκραμ διπλόκοκκος, ο οποίος ευθύνεται για την γονόρροια στους ανθρώπους.

## Χαρακτηριστικά
Η εξωτερική κυτταρική μεμβράνη φέρει τα ακόλουθα:
*Κροσσούς (*fimbriae*), δηλαδή πολλαπλά τριχοειδή ινίδια, οι οποίοι βοηθούν στην προσκόλληση του κόκκου στο ενδοθήλιο. 
*Πρωτεΐνες Por (*porins* = «πορίνες»), οι οποίες διαπερνούν την εξωτερική κυτταρική μεμβράνη και επιτρέπουν την είσοδο σε θρεπτικά υλικά. Υπάρχουν 2 τύποι πρωτεϊνών Por.
*Πρωτεΐνες Opa (*opacity proteins* = «πρωτεΐνες αδιαφάνειας»), οι οποίες βοηθάνε στην προσκόλληση των γονοκόκκων στο ενδοθηλιακό κύτταρο
*Λιποολιγοσακχαρίτη (LOS), αντί για λιποπολυσακχαρίτη (LPS) που φέρουν τα περισσότερα αρνητικά κατά Γκραμ βακτήρια. 
*Άλλες πρωτεΐνες όπως Lip, Fbp.

## Παθογένεια και κλινική εικόνα
Ο γονόκοκκος προσβάλλει επιθηλιακά κύτταρα, συνήθως στα γεννητικά όργανα και στα μωρά κατα την γέννα, στους οφθαλμούς. Πολλές φορές η ουρηθρική ασθένεια είναι ασυμπτωματική στους άντρες.

## Παραπομπές


## Βιβλιογραφία
*

Κατηγορία:Ναϊσσέρια (γένος)
Κωνσταντίνος Θ. Δημητρακόπουλος

Ο **Κωνσταντίνος Δημητρακόπουλος** (1904-2000), του Θεοδοσίου, ήταν Έλληνας γιατρός και πολιτικός.

Γεννήθηκε το 1904 και σπούδασε ιατρική. Εξελέγη βουλευτής Μεσσηνίας στις  εκλογές του 1946 με το «Κόμμα Εθνικοφρόνων» του Θεόδωρου Τουρκοβασίλη, που συμμετείχε στο συνδυασμό της «Ενώσεως Εθνικοφρόνων». (Δεν πρέπει να συγχέεται με την Ηνωμένην Παράταξιν Εθνικοφρόνων που κέρδισε στις εκλογές του 1946, η οποία ήταν εκλογική σύμπραξη με βασικό κορμό το Λαϊκό Κόμμα του Κωνσταντίνου Τσαλδάρη.) Συγκεκριμένα, συγκέντρωσε 3.618 ψήφους.

Απεβίωσε σε ηλικία 96 ετών στις 17 Ιουνίου 2000 και κηδεύτηκε την επομένη στην Κυπαρισσία. Κατέλιπε τη σύζυγό του, Κική, τα τα παιδιά του, την αδελφή του και τα εγγόνια του.

## Παραπομπές


Κατηγορία:Βουλευτές Μεσσηνίας
Βάκιλλος ο κηρόχρους

O ***βάκιλλος ο κηρόχρους*** (επιστημονική ονομασία: ***Bacillus cereus***) είναι θετικό κατά Γκραμ βακτήριο, ο οποίος προκαλεί διάρροιες ή έμετους στους ανθρώπους. Συνήθως εμφανίζεται σε κόκκους ρυζιού, και αφού μαγειρευτεί το ρύζι, και αφεθεί να κρυώσει αργά, ο βακιλλος βρίσκει ευκαιρία να πολλαπλασιαστει και να προκαλέσει ασθένεια. Η εμετική μορφή λαμβάνει χώρα 1 - 5 ώρες μετά το φαγητό, ενώ η διαρροϊκή μορφή εμφανίζεται εως και 24 ωρες μετα το φαγητό. Μπορεί επίσης να προκαλέσει κερατιτιδα ή ενδοφθαλμίτιδα μετά απο τραυματισμό.

## Παραπομπές

## Βιβλιογραφία
*

Κατηγορία:Βάκιλλος (γένος)
Ρωσικό πρωτάθλημα ποδοσφαίρου ανδρών 2021-22

Το **Ρωσικό πρωτάθλημα ποδοσφαίρου ανδρών 2021-22** είναι η 30η διοργάνωση από τη διάλυση της Σοβιετικής Ένωσης και η 18η υπό τη Ρωσική Πρέμιερ Λιγκ. Η ΦΚ Ζενίτ Αγίας Πετρούπολης κατέκτησε το περυσινό πρωτάθλημα για 7η φορά στη Ρωσική Πρέμιερ Λιγκ και για 3η συνεχόμενη.

## Ομάδες

## Βαθμολογία

## Αποτελέσματα

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
|}

## Παραπομπές


Κατηγορία:Πρωτάθλημα ποδοσφαίρου Ρωσίας
Μονή Αγίου Γεωργίου Περιστερεώτα

Η **Ιερά Μονή Αγίου Γεωργίου Περιστερεώτα** (σήμερα στα ) ήταν ένα ελληνικό ορθόδοξο μοναστήρι στην επαρχία Τραπεζούντας, στην σημερινή Τουρκία.

## Ιστορία
Ιδρύθηκε το 752. Είναι χτισμένη στο όρος Πυργί της επαρχίας Γαλίαινας, σε υψόμετρο 1200 μέτρα από την επιφάνεια της θάλασσας, βορειοανατολικά της Παναγίας Σουμελά, 30 χλμ. νοτιοανατολικά της Τραπεζούντας.

Το όνομά της προήλθε από τον μοναχό Περιστερεώτη. Κατά τον θρύλο, ένα κοπάδι περιστέρια κατέβηκε από τα δάση των Σουρμένων και οδήγησε τρεις μοναχούς που μετέφεραν την εικόνα του Αγίου Γεωργίου στον τόπο όπου χτίστηκε το μοναστήρι. Κατά την εποχή της ακμής του, το μοναστήρι αποτελείτο από 187 κελιά και μια μεγάλη βιβλιοθήκη που φιλοξενούσε πάνω από 7000 τόμους. Το 1203, μετά από 450 χρόνια συνεχούς χρήσης, το μοναστήρι υπέστη περσικές επιδρομές, λεηλατήθηκε και εγκαταλείφθηκε. Για δύο αιώνες δεν έζησε κανένας μοναχός σε αυτό.

Το 1398 δόθηκε άδεια από τον αυτοκράτορα της Τραπεζούντας, Μανουήλ Γ΄ για να ανοίξει ξανά το μοναστήρι. Ο Προηγούμενο της μονής Σουμελά Θεοφάνης Λαζίας ανακαίνισε τα κελιά και το ναό και στη συνέχεια έγινε Ηγούμενος της μονής (1393-1426). Ακολούθησαν ως ηγούμενοι ο Βαρνάβας Λαζίας (1426–49) και ο Μεθόδιος Σουρμένων (από το 1449). Το 1462 το μοναστήρι καταστράφηκε εν μέρει όταν ληστές έκλεψαν πολλά από τα κειμήλιά του. Πολλά από τα υπάρχοντά του χάθηκαν επίσης στις πυρκαγιές του 1483, όταν από απροσεξία του εκκλησιάρχου Ιωαννίκιου κάηκε το Άγιο Βήμα του Καθολικού της Μονής, με αποτέλεσμα να καταστραφούν τα παλαιότερα έγγραφα, οι κώδικες αλλά και το χρυσόβουλο του αυτοκράτορα Τραπεζούντας Αλεξίου Γ΄. Το 1493 ξαναχτίστηκε με άδεια και προνόμια του σουλτάνου Βαγιαζίτ Β΄. Τα προνόμια ενισχύθηκαν με ιδιαίτερο χρυσόβουλο από τον διάδοχό του, τον Σουλτάνο Σελίμ Α΄. Το 1501, με σιγίλλιο του Πατριάρχη Ιωακείμ Α΄, το μοναστήρι τέθηκε υπό την άμεση δικαιοδοσία του Οικουμενικού Πατριάρχη Κωνσταντινουπόλεως και παρέμεινε ως σταυροπήγιο μέχρι την εγκατάλειψή του.

Σε μετόχι της μονής στεγαζόταν στις αρχές του 19ου αιώνα το Φροντιστήριο της Τραπεζούντας, πριν στεγαστεί σε δικό του διδακτήριο. Η μονή συντηρούσε πολλά σχολεία και το 1909 συστήθηκε με ενέργειές της η κεντρική σχολή της Γαλλίαινας, ένα πλήρες τετρατάξιο Ημιγυμνάσιο. Τα παλαιά κτίσματα της μονής κάηκαν το 1904 και ξανά χτίστηκαν από τον Αρχιμανδρίτη Γρηγόριο. 

Το μοναστήρι έκλεισε στις 17 Ιανουαρίου 1923, όταν ο ηγούμενος Γρηγόριος και οι μοναχοί, όπως και οι υπόλοιποι Έλληνες κάτοικοι εκδιώχθηκαν στην Ελλάδα. Μια ομώνυμη μονή εγκαινιάστηκε στις 16 Ιουνίου 1968, στο χωριό Ροδοχώρι στη Νάουσα Ημαθίας, όπου έχουν ταφεί και οι μοναχοί του Αγίου Γεωργίου Περιστερεώτα του Πόντου.

## Υποσημειώσεις και παραπομπές
### Υποσημειώσεις

### Παραπομπές


## Πηγές
* 

Κατηγορία:Κτίρια και κατασκευές στην Τραπεζούντα
Κατηγορία:Μοναστήρια στην Τουρκία
Πίνακας μεταλλίων Θερινών Ολυμπιακών Αγώνων 1912

Ο **πίνακας μεταλλίων των Θερινών Ολυμπιακών Αγώνων του 1912** είναι μία λίστα της Διεθνούς Ολυμπιακής Επιτροπής, η οποία κατατάσσει τις χώρες με βάση τον αριθμό των μεταλλίων που κατέκτησαν στους Θερινούς Ολυμπιακούς Αγώνες του 1912. 

Συνολικά, 2.406 αθλητές από 28 χώρες έλαβαν μέρος σε 102 αγωνίσματα των 14 αθλημάτων που πραγματοποιήθηκαν στη Στοκχόλμη της Σουηδίας, το διάστημα 5 Μαΐου έως 22 Ιουλίου 1912. Από τις 28 συμμετέχουσες χώρες, οι 18 κέρδισαν μετάλλιο στους Αγώνες.

Οι Η.Π.Α. κέρδισαν τα περισσότερα χρυσά μετάλλια (26), ενώ η Σουηδία κέρδισε τα περισσότερα μετάλλια στο σύνολο (65), χάνοντας την πρώτη θέση στον πίνακα από τις Η.Π.Α. για δύο χρυσά μετάλλια.

Οι αθλητές από την Αυστραλία και τη Νέα Ζηλανδία αγωνίστηκαν για δεύτερη φορά σε κοινή ομάδα με το όνομα Αυστραλασία, ενώ η Φινλανδία, αν και βρισκόταν υπό την κυριαρχία της Ρωσικής Αυτοκρατορίας, έλαβε μέρος ως ξεχωριστή χώρα.

## Πίνακας μεταλλίων

Παρακάτω είναι ο πίνακας μεταλλίων, που κατατάσσει τις χώρες με βάση τα μετάλλια που απονεμήθηκαν από τη Διεθνή Ολυμπιακή Επιτροπή στη διάρκεια των Αγώνων. Η κατάταξη δεν γίνεται με βάση το συνολικό αριθμό των μεταλλίων, αλλά πρώτα με βάση τον αριθμό των χρυσών, στη συνέχεια τον αριθμό των ασημένιων και τέλος, με βάση τον αριθμό των χάλκινων μεταλλίων. Αν μετά από αυτά υπάρχουν ισοπαλίες μεταξύ των χωρών, τότε οι χώρες κατατάσσονται στην ίδια θέση και μπαίνουν στη λίστα αλφαβητικά, σύμφωνα με τους κωδικούς χωρών της ΔΟΕ.

## Εξωτερικοί σύνδεσμοι
* Θερινοί Ολυμπιακοί Αγώνες 1912 - Στοκχόλμη (Διεθνής Ολυμπιακή Επιτροπή)
* 
* 

Κατηγορία:Θερινοί Ολυμπιακοί Αγώνες 1912
1912
Συμμετοχή του Βανουάτου στους Ολυμπιακούς Αγώνες

Το **[[Βανουάτου]]** μετέχει ως ανεξάρτητο κράτος στους **[[Ολυμπιακοί Αγώνες|Ολυμπιακούς Αγώνες]]** από το 1988.

Η χώρα απέκτησε την ανεξαρτησία της από Γαλλία και Μεγάλη Βρετανία το 1980 και το 1987 ιδρύθηκε η Ολυμπιακή Επιτροπή της, η οποία αναγνωρίστηκε επίσημα από τη Διεθνή Ολυμπιακή Επιτροπή στις 12 Μαΐου του ίδιου έτους. Από το 1988 έως και σήμερα, συνολικά 27 αθλητές από τη χώρα έχουν λάβει μέρος σε διοργανώσεις Θερινών Ολυμπιακών Αγώνων, αλλά δεν έχουν φτάσει σε κάποια πρόκριση σε επόμενη φάση ή σε κατάκτηση Ολυμπιακού μεταλλίου. Η χώρα δεν έχει συμμετάσχει ακόμη σε Χειμερινούς Ολυμπιακούς Αγώνες.

## Σημαιοφόροι

## Συμμετέχοντες
### Συμμετέχοντες ανά άθλημα

### Συμμετέχοντες ανά διοργάνωση

* Η στήλη "Σύνολο" υποδεικνύει τον συνολικό αριθμό των συμμετοχών σε κάθε άθλημα και όχι τον αριθμό των αθλητών, καθώς κάποιοι έχουν λάβει μέρος σε περισσότερες από μία διοργανώσεις.
* Η σειρά "Σύνολο" υποδεικνύει τον συνολικό αριθμό των συμμετεχόντων κάθε Ολυμπιάδας.

## Πίνακας μεταλλίων

## Παραπομπές


## Εξωτερικοί σύνδεσμοι
* 
* 
* 

Βανουάτου
Κατηγορία:Αθλητισμός στο Βανουάτου
Πρινάκι Εύβοιας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          24.081369,
          38.535539
        ]
      }
    }
  ]
}
Το **Πρινάκι** ή **Πρινάκιο** είναι οικισμός της κεντρικής Εύβοιας, στην Περιφερειακή Ενότητα Εύβοιας. 

## Γεωγραφικά - ιστορικά στοιχεία
Το Πρινάκι βρίσκεται σε απόσταση 21 χλμ. Β.-ΒΑ. από το Αλιβέρι (έδρα του δήμου) και 71 χλμ. Α. από την Χαλκίδα (μέσω Αλιβερίου) σε υψόμετρο 90 μέτρα. Βόρεια του χωριού είναι το Μονόδρυο και ο χείμαρρος Μανικιάτης, νότια το Ωρολόγιο και βορειοδυτικά το Κοίλι. Οι κάτοικοί ασχολούνται με τη γεωργία - καλλιεργούν ελιές, σύκα, καρυδιές, αμυγδαλιές, οπωροκηπευτικά - και τη κτηνοτροφία.

Αναφέρεται επίσημα, μετά την Επανάσταση του 1821 και την ενσωμάτωση της Εύβοιας, με την ονομασία *Πυρνάκι* το 1835 να προσαρτάται στον τότε δήμο Διστύων και το 1836 να ορίζεται έδρα του τότε δήμου Κονιστρίων. Το 1940 το όνομά του διορθώνεται σε *Πρινάκιον*.  Σύμφωνα με το πρόγραμμα ''Καλλικράτης'' μαζί με το Ωρολόγιο και την Αγία Θέκλα αποτελούν την τοπική κοινότητα Ωρολογίου που υπάγεται στη δημοτική ενότητα Αυλώνος του Δήμου Κύμης - Αλιβερίου και σύμφωνα με την απογραφή του 2011 έχει πληθυσμό 32 κατοίκους.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Κύμης - Αλιβερίου
Κλωστηρίδια

Τα **κλωστηρίδια** ή **κλωστρίδια** είναι γένος αναερόβιων θετικών κατά Γκραμ βακτηρίων τα οποία έχουν σχήμα ράβδου. Σημαντικά παθογόνα κλωστηρίδια για τον άνθρωπο είναι του τετάνου (*[[Clostridium tetani]]*), της αεριογόνου γάγγραινας (*[[Clostridium perfringens]]*), της ψευδομεμβρανώδους κολίτιδας (*[[Clostridium difficile]]*) και της αλλαντίασης (*[[Clostridium botulinum]]*). Βρίσκονται συνήθως στο χώμα, στον εντερικό σωλήνα ανθρώπων και ζώων και στο νερό.

## Παραπομπές


## Βιβλιογραφία
*
Κλωστηρίδιο της αλλαντίασης

Το **Κλωστηρίδιο της αλλαντίασης** (επιστ. ονομ.: ***Clostridium botulinum***) είναι θετικό κατά Γκραμ βακτήριο, το οποίο προκαλεί την ασθένεια της αλλαντίασης. Παράγει ανθεκτική στην θερμοκρασία νευροτοξίνη, την «αλλαντική εξωτοξίνη» η οποία προκαλεί διαταραχή στη διαδικασία της εξωκύττωσης στη νευρική σύναψη, με αποτέλεσμα την χαλαρή παράλυση αλλά και άλλες σοβαρές επιπλοκές.  Στα βρέφη μεταδίδεται με το μέλι.

## Παραπομπές


## Βιβλιογραφία
*

Κατηγορία:Κλωστηρίδιο (γένος)
Κλωστηρίδιο της αεριογόνου γάγγραινας

Το **κλωστηρίδιο της αερογόνου γάγγραινας** (επιστ. ονομ.: ***Clostridium perfringens***· **«Κλωστηρίδιο το διαθλαστικό»**) είναι ένας είδος κλωστηριδίου. Είναι θετικό κατά Γκραμ, αναερόβιο και σπορογόνο βακτήριο, με μεγάλα κύτταρα (0.6 έως 2.4 × 1.3 έως 19.0 μm). Είναι επίσης παθογόνο και χωρίζεται σε πέντε τύπους, ανάλογα με την τοξίνη που παράγει ο κάθε τύπος. Προκαλεί λοιμώξεις των μαλακών ιστών, ενίοτε θανατηφόρες. Προκαλεί επίσης τροφικές δηλητηριάσεις, που εκδηλώνονται με επιδημικές εξάρσεις σχετιζόμενες με καντίνες. Σπόροι του κλωστηριδίου βρίσκονται στο χώμα, στα κόπρανα, στον εντερικό αυλό ανθρώπων και άλλων ζώων.

## Παραπομπές

## Βιβλιογραφία

Κατηγορία:Κλωστηρίδιο (γένος)
Ψευδομεμβρανώδης κολίτιδα

Η **ψευδομεμβρανώδης κολίτιδα** είναι η πλέον επικίνδυνη εκδήλωση της λοίμωξης που προκαλείται από το κλωστηρίδιο το δύσκολο (*Clostridium difficile*). Τυπικά,  παρατηρείται μετά από λήψη αντιβιοτικής αγωγής, συνήθως σε ηλικιωμένους ασθενείς που έχουν λάβει μια εβδομάδα αντιβιωτική αγωγή. 

Η διάγνωση γίνεται είτε με απομόνωση του κλωστηριδίου, είτε με την ανίχνευση των τοξινών Α και Β του κλωστηριδίου στα κόπρανα. Η σιγμοειδοσκόπηση δείχνει την εικόνα της μεμβρανώδους κολίτιδας. Η μετρονιδαζόλη και βανκομυκίνη αποτελούν τις αντιβιώσεις επιλογής.

## Παραπομπές


Κατηγορία:Βακτηριακές νόσοι
Κατηγορία:Παθήσεις που διαγιγνώσκονται με εξέταση κοπράνων
Κλωστηρίδιο το δύσκολο

μικρογραφία|Αποικίες κλωστηρίδιου του δύσκολου
Το **κλωστηρίδιο το δύσκολο** (επιστ. ονομ.: ***Clostridium difficile***) είναι σχετικά μεγάλο (0.5 έως 1.9 × 3.0 έως 17 μικρόμετρα) gram (+) αναερόβιο σπορογόνο βακτήριο. Είναι ο αιτιολογικός παράγοντας της ψευδομεμβανώδους κολίτιδας. Είναι διαδεδομένος στην φύση και επιπλέον εντοπίζεται εντός της φυσιολογικής χλωρίδας του εντερικού σωλήνα του ανθρώπου. Παράγει δυο τοξίνες, την *Α* και την *Β*, που είναι υπεύθυνες για την λοίμωξη που προκαλεί. Η τοξίνη *Α*, προκαλεί τις διάρροιες αφού αδυνατίζει τις στενές συνδέσεις ανάμεσα στα κύτταρα του βλεννογόνου του εντέρου. Είναι η πιο συχνή αιτία διάρροιας εξ αιτίας της χρήσης αντιβιοτικών.

## Παραπομπές


## Βιβλιογραφία

Κατηγορία:Κλωστηρίδιο (γένος)